Eberhard von Gemmingen

**Eberhard Freiherr von Gemmingen-Hornberg** (født 4. april 1936) er en tysk jesuitt og katolsk prest. Han var leder for den tyskspråklige seksjon i Vatikanradioen fra 1982 til 2009.
## Liv og virke
### Bakgrunn
Eberhard von Gemmingen, født 4. april 1936 i Bad Rappenau, er av huset *Gemmingen*. Da han var tre år gammel, flyttet hans foreldre, Hans Weiprecht Freiherr von Gemmingen-Hornberg (1905–1945) og Marie-Wilhelmine grevinne von Drechsel auf Deufstetten (1908–1996), fra *Wasserschloss Bad Rappenau* til Bürg i Württemberg. 

Faren hans ble beordret til å delta i et selvmordsoppdrag på grunn av sin forbindelse med konspiratørene bak komplottet den 20. juli 1944, og ble drept på østfronten i 1945 under andre verdenskrig. 

Den unge foreldreløse ble sendt til St. Blasien-Kolleg, en internatskole drevet av jesuittene siden 1934, som lå i det tidligere benediktinerklosteret i St. Blasien.

### Jesuitt
Etter å ha fullført gymnasium sluttet Eberhard von Gemmingen seg til jesuittordenen. Som det var vanlig for jesuittene, fullførte han først tre år med filosofistudier før han studerte katolsk teologi ved Ludwig Maximilian-universitetet i München, Leopold Franzens-universitetet i Innsbruck og Eberhard Karls-universitetet i Tübingen. 
### Prest
Han ble ordinert til prest i München i 1968 av kardinal Julius Döpfner. Han ble involvert i *action 365-bevegelsen*, og gjennom sin utforskning av moderne måter å forkynne evangeliet på, fant han veien til journalistikken. I 1980 fritok hans overordnede i ordenen ham fra sine plikter for å arbeide som kirkerepresentant for ZDF (en tysk offentlig fjernsynskringkaster). 
### Vatikanradioen
Han flyttet deretter over til Vatikanradioen i 1982.

Etter at kardinal Joseph Ratzinger ble valgt til pave Benedikt XVI, gjennomførte han det første personlige intervjuet med den nye paven. Gemmingen hadde studert i Tübingen da Ratzinger var professor der.

Pater von Gemmingens redaksjonelle fokus var på å planlegge det overordnede program, men spesielt på radioakademiene, radioretrettene, søndagsrefleksjonene og de ukentlige kommentarene.

Etter et hjerteinfarkt den 14. januar 2007 trakk pater von Gemmingen seg en periode tilbake fra arbeidet i den tyskspråklige seksjon av Vatikanradioen. Ved utgangen av 2009 overlot han ledelsen av den tyskspråklige seksjonen av Vatikanets radio til Bernd Hagenkord S.J. 

Eberhard von Gemmingen anbewfalte at kvinner skulle utnevnes til kardinaler. Han kristiserte pave Behendikts håndtering av Richard Williamson-saken.

Fra 2010 til 2015 arbeidet han som prosjektleder ved Jesu selskaps innsamlingssenter i München.

Den 5. februar 2010 forårsaket Gemmingens sammenligning mellom rapporteringen om overgrepsskandalen ved tyske jesuittskoler og Holocaust oppstyr. I et intervju med avisen Heilbronner Stimme sa han: *«Det er fatalt å nå sverte hele ordenen. Jeg må trekke en sammenligning: Med jødene startet det med at kanskje én eller to jøder hadde gjort noe galt. Men så ble dessverre alle anklaget og ønsket å bli utryddet.»* Selv om han trakk tilbake den aktuelle passasjen før avisen gikk i trykken, hadde den allerede blitt spredt, blant annet via nettutgaven.

Pater Gemmingen er også kjent for sin medprogramlederrolle på tysk fjernsyn når Vatikanets arrangementer diskuteres, inkludert vigiliegudstjenesten på den 20. Verdensungdomsdagen i Köln. 

Han bor i München; etter flere år ved ordenens Berchmanskolleg, flyttet han til Rupert Mayer-fellesskapet i Blumenstrasse.

## Publikasjoner
### Som forfatter
* *Gott in der Welt entdecken. Glaubens- und Lebenshilfe durch Teilhard de Chardin. Religiöse Weltmeditation*. Rex-Verlag, München und Luzern 1978, ISBN 3-7926-0113-3.
* mit Brigitta Esser: *In Gesellschaft Jesu. Texte zur Nachfolge von Ignatius bis Teilhard de Chardin*. Matthias-Grünewald-Verlag, Mainz 1979, ISBN 3-7867-0728-6.
* *Beten – eine mühselige Freude*. Johannes-Verlag, Leutesdorf 1989, ISBN 3-7794-1113-X.
* *Römische Quergedanken*. Johannes-Verlag, Leutesdorf 1993, ISBN 3-7794-1269-1.
* *Auf dem Weg nach Jerusalem. Exerzitien mit Jesus*. Benno-Verlag, Leipzig 2008, ISBN 978-3-7462-2397-1.
* *Wenn wir die Heiligen fragen könnten. Was sie uns heute sagen würden*. Herder, Freiburg 2018, ISBN 978-3-451-37975-8.
* *Die Rosenkranzgeheimnisse*. Verlag Katholisches Bibelwerk, Stuttgart 2019, ISBN 978-3-460-25525-8.
* *Mystiker, Exzentriker, Märtyrer. Geistliche Spaziergänge in Rom*. Schnell & Steiner, Regensburg 2021, ISBN 978-3-7954-3521-9.
* *Gekreuzte Balken und Lebenswege. Gekreuzte Balken und Lebenswege. Jesus – Maria – Gamaliel. Mit Motiven aus der Stadtpfarrkirche St. Sylvester in München-Schwabing*. Kunstverlag Josef Fink, Lindenberg 2021, ISBN 978-3-95976-334-9.
* *Christen verändern die Welt. Eine Reise zu großen Gestalten des Glaubens*. Verlag Friedrich Pustet, Regensburg 2024, ISBN 978-3-7917-3488-0.
### Som utgiver
* *Was heißt Christ sein?* Johannes-Verlag, Leutesdorf 1990, ISBN 3-7794-1166-0.
* *Am Regenbogen der Heiligen. Radio-Vatikan-Predigten*. Johannes-Verlag, Leutesdorf 1993, ISBN 3-7794-1302-7.
* *Visionen großer Christen. Zwischenrufe zur Zeitenwende*. Herder, Freiburg im Breisgau 2000, ISBN 3-451-27289-X.
* *Eine Frage der Wellenlänge. Radio Vatikan und die Kommunikation zwischen dem Vatikan und der Kirche im deutschen Sprachraum*. Knecht, Frankfurt am Main 2002, ISBN 3-7820-0868-5.
* *Glaube zwischen Vernunft und Gefühl. Benedikt XVI. – sein Leben in Bildern und Erinnerungen*. St. Benno Verlag, Leipzig 2007, ISBN 978-3-7462-2171-7.

## Litteratur
* Hilde Regeniter: *Der Pater und der Papst. Eberhard von Gemmingen – die Biografie*. Benno-Verlag, Leipzig 2007, ISBN 978-3-7462-2277-6.
## Referanser